Gaujienas pagasts

Gaujienas pagasts ir viena no Smiltenes novada administratīvajām teritorijām tā ziemeļrietumos, Igaunijas pierobežā Gaujas abos krastos. Robežojas ar sava novada Trapenes, Grundzāles un Virešu pagastiem, Valkas novada Zvārtavas pagastu, kā arī Igaunijas Valgas apriņķa Valgas pagastu (agrāk Tahevas pagastu) un Veru apriņķa Hānjamās pagastu (agrāk Menistes pagastu).

Daba

Hidrogrāfija

Upes 
Aima, Gauja, Melderupīte, Poļaka.

Ezeri 
Zvārtavas ezers.

Vēsture 
Gaujienas pilsmuižas () pagasts izveidots 1822. gadā. Tam 1895. gadā pievienoja Sikšņu pagastu, 1897. gadā — Grundzāles pagastu, 1902. gadā — Bormaņu pagastu. 

Pēc 1920. gada agrāras reformas Gaujienas muižu (kopā ar Dārtas muižu un Gaujienas mācītājmuižu) 2665,44 ha platībā sadalīja 168 vienībās, Sikšņu muižu 1179,65 ha platībā sadalīja 62 vienībās. Gaujienas muižas kungu mājā (Gaujienas pilī) iekārtoja ģimnāziju

Agrārreformas gaitā 1923.-1924. gadā atdalīja un no jauna izveidoja Grundzāles un Bormaņu pagastus. 1935. gadā Valkas apriņķa Gaujienas pagasta platība bija 232 km² un tajā dzīvoja 2487 iedzīvotāji. 1945. gadā pagastā izveidoja Gaujienas un Vidagas ciema padomes, bet pagastu 1949. gadā likvidēja. Gaujienas ciems ietilpis Alūksnes apriņķī (1946-1949), Apes (1949-1956), Smiltenes (1956-1957), Alūksnes (1957-1962), Valkas (1962-1967) un pēc 1967. gada atkal Alūksnes rajonā. 1967. gadā Gaujienas ciemam pievienoja Zvārtavas ciema kolhoza „Straume” teritoriju. 1990. gadā ciemu reorganizēja par pagastu. 2009. gadā Gaujienas pagastu kā administratīvo teritoriju iekļāva Apes novadā. 2021. gadā Apes novadu iekļāva Smiltenes novadā.

Pieminekļi 
 Komponista J.Vītola dzīves vieta „Anniņas” (1922-1944)
 Gaujienas viduslaiku pils
 Salaku senkapi
 Gaujienas viduslaiku kapsēta
 Gaujienas pilsdrupas (1238)
 Gaujienas veco kapu vārti un kapliča (1872) 
 Gaujienas mācītājmuižas apbūve (18. gs. 2.p. - 19. gs. v.) - mācītāja māja (1761), klēts (1788), kūts (1860), stallis, vāgūzis, durvju komplekti (5), krāsnis (2)
 Gaujienas muižas apbūve (18. gs. 2.p. - 19.gs. 1.p.) - Jaunā pils (1848-1850), muižkunga māja, dārznieka māja, vēlāk spirta noliktava, staļļi un staļļmeistara māja, kūts, vēlāk ugunsdzēsēju māja, siltumnīcas, rija, noliktavas (vīnu mājas) drupas, klēts (1788), leduspagrabs, interjera dekoratīvā apdare (2 telpās) Gaujienas muižas ansamblis no 1818. gada bija baronu fon Vulfu īpašumā, kuru valdīšanas laikā tika uzceltas vairāk kā 15 ēkas un iekārtots ainavu parks. Pašlaik pilī atrodas Ojāra Vācieša Gaujienas vidusskola un novada vēstures muzejs.
 Gaujienas muižas parks (19. gs. 1. p.) - „Lauvas mutes” avots, sūkņa namiņš 
 Zvārtavas muižas apbūve (19. gs. 1.p. - 19. gs. b.) - kungu māja (1881), dārznieka māja, klēts, parks, staļļi (2 ēkas), Zvārtavas vējdzirnavas

Iedzīvotāji

Iedzīvotāju skaita izmaiņas 
Esošajās robežās, pēc CSP datiem.

Ievērojami novadnieki 
Roberts Kukurītis (1898-1919), Lāčplēša kara ordeņa kavalieris
Ernests Šmits (1898-1965), Lāčplēša Kara ordeņa kavalieris
Andrejs Juškevičs (1897-1947), Lāčplēša kara ordeņa kavalieris
 Roberts Purs (1886-1960), inženieris tehnologs, Latvijas Republikas Valsts kontroles kolēģijas loceklis (1924-1940)
 Kārlis Bojārs (1890—1946), latviešu strēlnieku virsnieks, karojis Pirmajā pasaules karā un Latvijas brīvības cīņās. Lāčplēša Kara ordeņa kavalieris.

Apdzīvotās vietas 
Lielākās apdzīvotās vietas ir Gaujiena (pagasta centrs), Dārzciems, Mežciems, Zvārtava.

Saimniecība 
Dārzciemā atrodas ogu un augļu produktu ražošanas uzņēmums Verry Berry.

Transports

Izglītība un kultūra

Atsauces

Literatūra 
 „Vidzemes 1638. gada Arklu revīzija” Edgara Dunsdorfa redakcijā. — Latvijas Vēstures institūts, Rīga 1941.
 Jānis Zariņš „Skaistais ģimnāzijas laiks”. — Vaidava, Lincoln Nebraska 1975. (veltījums Gaujienas ģimnāzijas 50 gadu jubilejai 1922 - 1972)
 Harijs Grāvis „Adzele - Gaujiena 1111 - 2011, senatne un mūsdienas”. — Gaujienas pagasta pārvalde 2010. 

Vidzeme
Smiltenes novada pagasti